  Анжелика Тихонова корреспондент 2021-тӥ арын Ижкарысь нылпи садъёсын 1-2 аресъем пиналъёс понна 17-лы тросгес группаос усьтозы. Со сярысь журналистъёслы Ижкар администрациысь дышетонъя управлениен кивалтӥсь Наталья Гвоздкова вераз. 3 аресысен пиналъёслы куриськонъёсмы кулэсмемен, аресысен 2 аресозь пиналъёс понна 17 группалы тросгес усьтыны пумкылъян кутӥм. Озьы туэ 60 пала группаос люкалозы Наталья Гвоздкова, Ижкар администрациысь дышетонъя управленилэн кивалтӥсезКивалтӥсьлэн верамезъя, туэ нылпи садэ сюрон понна управлениее 12 сюрс 700-лэсь трос куриськонъёс вуизы. Нош кылем арын 15 сюрслэсь уно вал. Группаосты люкан ужъёс 31-тӥ гудырикошконозь кыстӥськозы. Нош 1-4 инвожое нылпи садэн кивалтӥсьёс лыдметэ сюрем пиналъёслэн анай-атайёссылы ивортыса жингыръялозы. Кыӵе ке мугъёсъя нылпи садэ сюрымтэ пиналъёс понна вакчи дыр ужась группаос вань. Соос 2021-тӥ арын 1-тӥ куарусёнысен ужаны кутскозы Наталья Гвоздкова, Ижкар администрациысь дышетонъя управленилэн кивалтӥсезТодэ вайытом, Ижкарысь Берш нимо ульчаысь выль нылпи сад инвожо кутсконын ужаны ӧдъялоз. Тегъёс: Дышетон Ижкар нылпиос Удмуртия дӥськут  